## Poziv na konferenciju za medije:

## Predstavljanje rezultata i promocija projekta stažiranja urednika Vikipedije u ustanovama kulture

*Beograd, 7. decembar* **–** Vikimedija Srbije upućuje poziv medijima na događaj namenjen predstavljanju rezultata i promociji projekta stažiranja urednika Vikipedije u institucijama kulture Srbije. Događaj će se održati u **utorak, 11. decembra, od 12 sati, u Srpsko-korejskom informatičko pristupnom centru u Beogradu** (Dobrinjska 11).

Program stažiranja urednika Vikipedije podrazumeva boravak urednika u instituciji kulture na određeni vremenski period, sa ciljem da se iz literature i drugih izvora dostupnih u ustanovi kvantitativno i kvalitativno uveća tekstualni ali i ilustrativni sadržaj Vikipedije na srpskom jeziku i drugih globalnih viki projekata.

Program postoji u čitavom svetu, a do danas je realizovano više od 150 ovakvih stažiranja. U Srbiji se ovaj program realizuje od 2014, ali je ove godine dobio **punu podršku Ministarstva kulture i informisanja Republike Srbije**. Osnovni cilj saradnje Vikimedije i Ministarstva kulture je predstavljanje kulturno-istorijskog nasleđa naše zemlje na Vikipediji, jednom od najposećenijih sajtova današnjice, ali i povećanje vidljivosti samih institucija kulture na internetu.

Vikimedija Srbije je tokom 2018. realizovala ova stažiranja u: Muz[eju Jugoslavije](https://sr.wikipedia.org/wiki/Википедија:Википедијанац_стажиста/Музеј_Југославије_2018.), [Muzeju Vojvodine](https://sr.wikipedia.org/wiki/Википедија:Википедијанац_стажиста/Музеј_Војводине_2018), [Muzeju u Vrbasu](https://sr.wikipedia.org/wiki/Википедија:Википедијанац_стажиста/Музеј_у_Врбасу_2018), [Istorijskom arhivu u Pančevu](https://sr.wikipedia.org/wiki/Википедија:Википедијанац_стажиста/Историјски_архив_у_Панчеву_2018), [Istorijskom arhivu u Pirotu](https://sr.wikipedia.org/wiki/Википедија:Википедијанац_стажиста/Историјски_архив_Пирот_2018), [Republičkom zavodu za zaštitu spomenika kulture Beograd](https://sr.wikipedia.org/wiki/Википедија:Википедијанац_стажиста/Републички_завод_за_заштиту_споменика_културе_Београд_2018) (u toku), Pozorišnom muzeju Vojvodine (od 14. decembra).

Promociji projekta prisustvovaće predstavnici Ministarstva, rukovodioci navedenih ustanova kulture, kao i Vikipedijanci-stažisti i drugi partneri.

Tokom događaja biće saopšteni svi rezultati — broj napisanih članaka, otpremljenih fotografija, digitalizovanih materijala, iskorišćenost na Vikipedijama na drugim jezicima…

Nakon konferencije za medije, očekuje nas koktel i druženje.

Molimo Vas da medijski ispratite ovaj događaj, važan za predstavljanje srpske kulturne baštine.